 ڪراچي (ويب ڊيسڪ) پاڪستان جي مشهور اداڪارا عائزا خان ايئرپورٽ تي اڻڄاتل شخص پاران ‘‘ٻن ٽڪن جي عورت’’ چوڻ جي ترديد ڪري ڇڏي. سماجي رابطن واري ويب سائيٽ ٽوئيٽر تي هڪ شخص دعويٰ ڪئي ته هن ڪجهه ڏينهن اڳ عائزا خان کي ايئرپورٽ تي ڏٺو هو، جتي ڪجهه مرد اداڪارا لاءِ غلط لفظ استعمال ڪري رهيا هئا ۽ کيس ‘‘ٻن ٽڪن جي عورت’’ چئي رهيا هئا. ان ٽوئيٽ بعد سوشل ميڊيا تي وڏي بحث شروع ٿي وئي ۽ ڪجهه ماڻهن پاران اداڪارا سان همدردي جو اظهار ڪيو ويو. ٽوئيٽر جي وائرل ٿيڻ بعد اداڪارا ان معاملي جي ترديد ڪندي چيو ته ايئرپورٽ تي ساڻس اهڙو ڪجهه ناهي ٿيو ۽ سوشل ميڊيا تي پکڙيل خبرون ڪوڙيون آهن. اداڪارا حيرت جو اظهار ڪندي چيو ته بلاگر ۽ ويب سائيٽون مونکا پڇي بنا اهڙيون خبرون ڪيئن هلائي رهيا آهن.